Lewensvaardigheid – Leesamee Education
Ons gaan vandag lekker leer en pret hê! Ons gaan tel, ‘n storiesom uitwerk, getalname skryf, kombinasies van 10 uitwerk, getalle opbreek in tiene en ene, handskrif oefen, dieselfde klanke soek, lees, en sinne skryf. In Lewensvaardigheid gaan ons oor kos leer. Daar is ook ‘n klanke aktiwiteit as Engels jou addisionele taal is. Op jou merke, gereed, gaan!
Kombinasies van 10 en opbreek van getalle:
Handskrif en Dieselfde Klanke: Omdat Handskrif geassesseer word, is die korrekte vorming van letters baie belangrik. Skryf eerder stadig en netjies as om te jaag. Fokus daarop om die letter op die regte plek te begin en raak bo en onder aan die lyn. Probeer om nie jou hand op te lig terwyl jy die letters vorm nie.
Klanke – Nuwe woorde: Ons leer hierdie week verder aan ons nuwe klanke. Laai die lys gerus hier af. Jy hoef nie die sinne te skryf of leer nie – hulle is daar om jou te help om te verstaan wat die woorde beteken. Leer slegs die woorde in die blokke aan die linkerkant. Klank hulle uit en vra vir Mamma of Pappa om te toets hoe goed jy hulle ken.
Lees: Ons het vandag ‘n splinternuwe storie! Klank die woorde wat onbekend is. Probeer om elke dag ‘n bietjie vlotter te lees. Probeer ook om met gevoel te lees. Onthou dat jou stem harder moet klink as daar ‘n uitroepteken is, en soos ‘n vraag wanneer daar ‘n vraagteken is.
Lewensvaardigheid – Kos: Vandag leer ons oor gesonde en ongesonde kos. Hierdie blad is geneem uit die Departement van Basiese Onderwys se Lewensvaardigheid werkboek vir Kwartaal 3 en 4.
Engels Addisionele Taal – Klanke: Ons leer oor die klanke wat ons in Engels kry. Volg saam met die video en probeer om altyd in volsinne te praat. Die bladsye is geneem uit die Departement van Basiese Onderrig se Werkboek 1 vir Engels Huistaal.
Ons gaan vandag lekker uitdagings aanpak! Ons gaan tel, ‘n storiesom uitwerk, die volgende stap neem om getalle op te breek, hoofrekene doen, handskrif oefen, klanke soek, lees, en sinne oor prente skryf. In Lewensvaardigheid gaan ons oor kos leer. Daar is ook ‘n praat aktiwiteit as Engels jou addisionele taal is. Kom ons begin!
Storiesom en Opbreek van getalle: Laai die spreikaarte af en gebruik hulle om die getalle in tiene en ene op te breek.
Handskrif en Klanke soektog: Omdat Handskrif geassesseer word, is die korrekte vorming van letters baie belangrik. Skryf eerder stadig en netjies as om te jaag. Fokus daarop om die letter op die regte plek te begin en raak aan die onderste lyn. Probeer om nie jou hand op te lig terwyl jy die letters vorm nie.
Klanke – Nuwe woorde: Ons hersien hierdie week van die nuwe klanke wat ons reeds aangeleer het. Laai dit gerus hier af. Jy hoef nie die sinne te skryf of leer nie – hulle is daar om jou te help om te verstaan wat die woorde beteken. Leer slegs die woorde in die blokke aan die linkerkant. Klank hulle uit en vra vir Mamma of Pappa om te toets hoe goed jy hulle ken.
Skryf – Pas sinne by prente: Gesels eers oor wat jy in die prent sien en besluit wat jy wil skryf. Jy ten minste twee sinne skryf. Jy kan van die woorde wat verskaf is gebruik, maar voeg ook jou eie woorde by deur hulle uit te klank en te skryf. Probeer om dit self te doen – sonder enige hulp as jy kan.
July 22, 2020 | leesamee